ZRUŠENÉ všeobecne záväzným nariadením č. 13/2004.

Všeobecne záväzné nariadenie
hlavného mesta Slovenskej republiky Bratislavy
č. 2/2002
zo 7. februára 2002
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 13/2001 o miestnom poplatku za zber, prepravu a zneškodňovanie komunálnych odpadov a drobných stavebných odpadov
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a f) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 130/1991 Zb. a § 15 zákona Slovenskej národnej rady č. 544/1990 Zb. o miestnych poplatkoch sa uznieslo:

Čl. I
Všeobecne záväzné nariadenie hlavného mesta Slovenskej republiky Bratislavy č. 13/2001 o miestnom poplatku za zber, prepravu a zneškodňovanie komunálnych odpadov a drobných stavebných odpadov sa mení a dopĺňa takto:
1.	§ 6 sa dopĺňa odsekom 7, ktorý znie:
“(7) Vyhlásenie podľa odsekov 1 a 2 sa doručuje správcovi poplatku na tlačivách, ktorých vzory sú uvedené v prílohách č. 5 a 6.”.
2.	Prílohy č. 2 a 3 sa nahrádzajú novými prílohami č. 2 a 3, ktoré znejú:

“Príloha č. 2 k všeobecne záväznému nariadeniu č. 13/2001 v znení všeobecne záväzného nariadenia č. 2/2002

Náležitosti vyhlásenia poplatníka:
1.	presná identifikácia nehnuteľnosti
-	adresa
-	katastrálne územie
-	parcelné číslo
-	súpisné číslo
-	identifikačné číslo bytu
2.	údaje za všetkých poplatníkov, ktorí majú v nehnuteľnosti trvalý alebo prechodný pobyt
-	meno
-	priezvisko
-	dátum narodenia
-	podpis poplatníka (s poznámkou, že podpis vyjadruje súhlas poplatníka s poskytnutím jeho osobných údajov ohlasovateľovi; môže podpísať aj zákonný zástupca poplatníka).
V prípade, ak je viac vlastníkov nehnuteľnosti, určenie platiteľa poplatku spomedzi vlastníkov.
3.	Nepovinné údaje:
-	telefón
-	fax
-	e-mail
-	evidenčné číslo SIPO

Príloha č. 3 k všeobecne záväznému nariadeniu č. 13/2001 v znení všeobecne záväzného nariadenia č. 2/2002
Náležitosti vyhlásenia platiteľa poplatku:
Údaje o nehnuteľnosti (byt a rodinný dom, ktoré nie sú určené na podnikanie, a v ktorých nemá žiadna fyzická osoba trvalý alebo prechodný pobyt, záhrada)
-	adresa
-	katastrálne územie
-	parcelné číslo
-	súpisné číslo
-	identifikačné číslo bytu (v prípade potreby)
-	meno a priezvisko vlastníka nehnuteľnosti
-	adresa
-	dátum narodenia
Nepovinné údaje:
-	bankové spojenie a číslo účtu
-	telefón
-	fax
-	e-mail.”.
3.	Prílohy č. 5 a 6 znejú:
“Príloha č. 5 k všeobecne záväznému nariadeniu č. 13/2001 v znení všeobecne záväzného nariadenia č. 2/2002"
“Príloha č. 6 k všeobecne záväznému nariadeniu č. 13/2001 v znení všeobecne záväzného nariadenia č. 2/2002"

Čl. II
Toto všeobecne záväzné nariadenie nadobúda účinnosť 22. februára 2002.

Jozef Moravčík
primátor